CELEX: 32007R1126
Language: fi
Date: 2007-09-28 00:00:00
Title: Komission asetus (EY) N:o 1126/2007, annettu 28 päivänä syyskuuta 2007 , tiettyjen elintarvikkeissa olevien vierasaineiden enimmäismäärien vahvistamisesta annetun asetuksen (EY) N:o 1881/2006 muuttamisesta maississa ja maissituotteissa esiintyvien Fusarium -toksiinien osalta (ETA:n kannalta merkityksellinen teksti)

29.9.2007   
            
            
               FI
            
            
               Euroopan unionin virallinen lehti
            
            
               L 255/14
            
         
      KOMISSION ASETUS (EY) N:o 1126/2007,
   annettu 28 päivänä syyskuuta 2007,
   tiettyjen elintarvikkeissa olevien vierasaineiden enimmäismäärien vahvistamisesta annetun asetuksen (EY) N:o 1881/2006 muuttamisesta maississa ja maissituotteissa esiintyvien Fusarium-toksiinien osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Tiettyjen elintarvikkeissa olevien vierasaineiden enimmäismäärien vahvistamisesta 19 päivänä joulukuuta 2006 annetussa komission asetuksessa (EY) N:o 1881/2006 (2) vahvistetaan Fusarium-toksiinien enimmäismäärät tietyissä elintarvikkeissa.
            
         
               (2)
            
            
               Enimmäismäärät olisi vahvistettava tiukalle tasolle, joka voidaan kohtuullisesti saavuttaa noudattamalla hyvää maatalouskäytäntöä ja hyvää tuotantotapaa ja joka on kyseisen elintarvikkeen käyttöön liittyvien riskien mukainen.
            
         
               (3)
            
            
               Kasvun ja erityisesti kukinnan aikaisilla ilmasto-oloilla on suuri vaikutus Fusarium-toksiinipitoisuuksiin. Hyvillä maatalouskäytännöillä, joilla riskitekijät karsitaan minimiin, voidaan kuitenkin jossakin määrin ehkäistä Fusarium-sienten aiheuttamaa saastumista. Viljassa ja viljavalmisteissa esiintyvien Fusarium-toksiinien ehkäisemisestä ja vähentämisestä 17 päivänä elokuuta 2006 annetussa komission suosituksessa 2006/583/EY (3), jota sovelletaan myös maissiin ja maissituotteisiin, esitetään Fusarium-toksiinien (zearalenonin, fumonisiinien ja trikotekeenien) aiheuttaman viljan saastumisen ehkäisemiseksi ja vähentämiseksi tarkoitetut yleiset periaatteet, jotka on pantava täytäntöön laatimalla kyseisiin periaatteisiin perustuvat kansalliset toimintaohjeet.
            
         
               (4)
            
            
               Viljassa ja viljavalmisteissa, maissi ja maissituotteet mukaan luettuina, esiintyvien Fusarium-toksiinien enimmäismäärät vahvistettiin vuonna 2005. Maissin osalta kaikkia Fusarium-toksiinien, erityisesti zearalenonin sekä B1- ja B2-fumonisiinien, muodostumiseen liittyviä tekijöitä ei tunnettu vielä tarkkaan. Sen vuoksi säädettiin, että maissia ja maissituotteita koskevia enimmäismääriä sovelletaan vasta 1 päivästä heinäkuuta 2007 deoksinivalenolin ja zearalenonin osalta ja 1 päivästä lokakuuta 2007 B1- ja B2-fumonisiinien osalta, ellei enimmäismääriä sitä ennen muuteta toksiinien esiintymistä ja muodostumista koskevien uusien tietojen perusteella. Tämän ajanjakson aikana viljan tuotantoketjuun liittyvät elintarvikealan toimijat pystyivät tutkimaan, missä näitä mykotoksiineja muodostuu, sekä kartoittamaan hallintatoimia, joilla niiden esiintymistä voidaan ehkäistä mahdollisimman tehokkaasti.
            
         
               (5)
            
            
               Vuoden 2005 jälkeen saatujen uusien tietojen perusteella on tarpeen muuttaa maissia ja maissituotteita koskevia enimmäismääriä sekä niiden soveltamisen alkamisajankohtaa.
            
         
               (6)
            
            
               Uusimmat tiedot osoittavat, että sääolosuhteiden vuoksi vuosien 2005 ja 2006 maissisadossa on havaittu vuosien 2003 ja 2004 satoon verrattuna korkeampia pitoisuuksia varsinkin zearalenonia ja fumonisiineja sekä hieman vähemmän deoksinivalenolia. Sen vuoksi maississa esiintyvälle zearalenonille ja fumonisiineille asetettuja enimmäismääriä ei voida tietyissä sääolosuhteissa saavuttaa, vaikka ehkäiseviä toimenpiteitä sovelletaan mahdollisimman laajasti. Näin ollen enimmäismääriä on muutettava, jotta vältetään markkinahäiriöt mutta samalla ylläpidetään kansanterveyden suojelun korkea taso varmistamalla, että ihmisten altistuminen pysyy selkeästi alle terveysperusteisten ohjearvojen.
            
         
               (7)
            
            
               Enimmäismäärien asianmukaisen ja sujuvan soveltamisen varmistamiseksi on lisäksi aiheellista, että niitä sovelletaan kaikkeen yhdellä satokaudella korjattuun maissiin ja kaikkiin maissituotteisiin, mistä syystä soveltamispäivämäärä olisi asetettava seuraavan satovuoden markkinointikauden alkamisen mukaan. Koska maissinkorjuu alkaa Euroopassa yleensä syyskuun puolivälissä ja kestää lokakuun loppuun, soveltamispäiväksi on asianmukaista valita 1 päivä lokakuuta 2007.
            
         
               (8)
            
            
               Edellä esitetyn perusteella tätä asetusta olisi sovellettava 1 päivästä heinäkuuta 2007.
            
         
               (9)
            
            
               Lisäksi olisi tehtävä useita pieniä teknisiä muutoksia.
            
         
               (10)
            
            
               On aiheellista säätää, että enimmäismääriä ei sovelleta käsittelemättömään maissiin, joka on tarkoitettu märkäjauhatukseen (tärkkelyksen tuotanto). Tieteellinen näyttö on osoittanut, että käsittelemättömän maissin Fusarium-toksiinipitoisuuksista huolimatta kyseisiä toksiineja ei ole havaittu maissitärkkelyksessä tai niitä on havaittu vain hyvin pieniä määriä. Kansanterveyden ja eläinten terveyden suojelemiseksi viljan märkäjauhatusalaan liittyvien elintarvikealan toimijoiden olisi kuitenkin seurattava tiiviisti eläinten ruokintaan tarkoitettuja märkäjauhatusmenetelmän sivutuotteita ja tarkistettava, että ne ovat deoksinivalenolin, zearalenonin, okratoksiini A:n, T-2- ja HT-2-toksiinin sekä fumonisiinien esiintymisestä eläinten rehuksi tarkoitetuissa tuotteissa 17 päivänä elokuuta 2006 annetussa komission suosituksessa 2006/576/EY (4) annettujen ohjearvojen mukaisia.
            
         
               (11)
            
            
               Kuivajauhatusmenetelmällä samasta käsittelemättömästä maissierästä saadaan karkeusasteeltaan toisistaan poikkeavia fraktioita. Tieteellinen näyttö osoittaa, että hienojakoisemmat fraktiot sisältävät enemmän Fusarium-toksiineja kuin karkeajakoisemmat fraktiot. Yhdistetyssä nimikkeistössä maissin fraktiot luokitellaan karkeusasteen mukaan eri nimikkeisiin sen mukaan, miten ne läpäisevät seulan, jonka silmäkoko on 500 mikronia. Yli ja alle 500 mikronin fraktioille olisi vahvistettava erilaiset enimmäismäärät niiden saastumisasteen mukaisesti.
            
         
               (12)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 1881/2006 seuraavasti:
   
               1)
            
            
               Korvataan 11 artiklan b alakohta seuraavasti:
               
                           ”b)
                        
                        
                           liitteessä olevassa 2.4.3, 2.4.8, 2.4.9, 2.5.2., 2.5.4, 2.5.6, 2.5.8, 2.5.9 ja 2.5.10 kohdassa vahvistettujen deoksinivalenolin ja zearalenonin enimmäismäärien osalta ennen 1 päivää lokakuuta 2007;”
                        
                     
         
               2)
            
            
               Muutetaan liitteessä olevaa 2 jaksoa seuraavasti:
               
                           a)
                        
                        
                           Korvataan deoksinivalenolia (2.4), zearalenonia (2.5) ja fumonisiineja (2.6) koskevat kohdat tämän asetuksen liitteen mukaisesti.
                        
                     
                           b)
                        
                        
                           Korvataan alaviitteen 20 teksti seuraavasti: ”Enimmäismäärää sovelletaan 1 päivästä lokakuuta 2007.”
                        
                     
                           c)
                        
                        
                           Poistetaan alaviite 21.
                        
                     
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivänä heinäkuuta 2007.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä syyskuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 37, 13.2.1993, s. 1. Asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EUVL L 364, 20.12.2006, s. 5.
   
      (3)  EUVL L 234, 29.8.2006, s. 35.
   
      (4)  EUVL L 229, 23.8.2006, s. 7.
   
      LIITE
      
         
                     ”2.4
                  
                  
                     
                        Deoksinivalenoli (17)
                  
                  
                      
                  
               
                     2.4.1
                  
                  
                     Käsittelemätön vilja (18) (19), muu kuin durumvehnä, kaura ja maissi
                  
                  
                     1 250
                  
               
                     2.4.2
                  
                  
                     Käsittelemätön durumvehnä ja -kaura (18) (19)
                  
                  
                     1 750
                  
               
                     2.4.3
                  
                  
                     Käsittelemätön maissi (18), lukuun ottamatta märkäjauhatukseen (1) tarkoitettua käsittelemätöntä maissia
                  
                  
                     1 750 (20)
                  
               
                     2.4.4
                  
                  
                     Viljat, jotka on tarkoitettu suoraan ihmisravinnoksi, jauhettu vilja, leseet ja alkiot lopputuotteina ja suoraan ihmisravinnoksi myytävinä, lukuun ottamatta 2.4.7, 2.4.8 ja 2.4.9 kohdan elintarvikkeita
                  
                  
                     750
                  
               
                     2.4.5
                  
                  
                     Pasta (kuiva) (22)
                  
                  
                     750
                  
               
                     2.4.6
                  
                  
                     Leipä (mukaan luettuna pienet leipomotuotteet), kakut ja leivokset, keksit ja pikkuleivät, viljavälipalat sekä aamiaishiutaleet
                  
                  
                     500
                  
               
                     2.4.7
                  
                  
                     Imeväisten ja pikkulasten viljapohjaiset valmisruoat ja muut lastenruoat (3) (7)
                  
                  
                     200
                  
               
                     2.4.8
                  
                  
                     CN-koodeihin 1103 13 tai 1103 20 40 luokiteltavat maissin fraktiot, joiden karkeus on > 500 mikronia, sekä CN-koodiin 1904 10 10 luokiteltavat muut maissista valmistetut myllytuotteet, joiden karkeus on > 500 mikronia ja joita ei käytetä suoraan ihmisravinnoksi
                  
                  
                     750 (20)
                  
               
                     2.4.9
                  
                  
                     CN-koodiin 1102 20 luokiteltavat maissin fraktiot, joiden karkeus on ≤ 500 mikronia, sekä CN-koodiin 1904 10 10 luokiteltavat muut maissista valmistetut myllytuotteet, joiden karkeus on ≤ 500 mikronia ja joita ei käytetä suoraan ihmisravinnoksi
                  
                  
                     1 250 (20)
                  
               
                     2.5
                  
                  
                     
                        Zearalenoni (17)
                  
                  
                      
                  
               
                     2.5.1
                  
                  
                     Käsittelemättömät viljat (18) (19), muut kuin maissi
                  
                  
                     100
                  
               
                     2.5.2
                  
                  
                     Käsittelemätön maissi (18), lukuun ottamatta märkäjauhatukseen (1) tarkoitettua käsittelemätöntä maissia
                  
                  
                     350 (20)
                  
               
                     2.5.3
                  
                  
                     Viljat, jotka on tarkoitettu suoraan ihmisravinnoksi, jauhettu vilja, leseet ja alkiot lopputuotteina ja suoraan ihmisravinnoksi myytävinä, lukuun ottamatta 2.5.6, 2.5.7, 2.5.8, 2.5.9 ja 2.5.10 kohdan elintarvikkeita
                  
                  
                     75
                  
               
                     2.5.4
                  
                  
                     Jalostettu maissiöljy
                  
                  
                     400 (20)
                  
               
                     2.5.5
                  
                  
                     Leipä (mukaan luettuna pienet leipomotuotteet), kakut ja leivokset, keksit ja pikkuleivät, viljavälipalat sekä aamiaishiutaleet, lukuun ottamatta maissivälipaloja ja maissipohjaisia aamiaishiutaleita
                  
                  
                     50
                  
               
                     2.5.6
                  
                  
                     Maissi, joka on tarkoitettu suoraan ihmisravinnoksi Maissivälipalat ja maissipohjaiset aamiaishiutaleet
                  
                  
                     100 (20)
                  
               
                     2.5.7
                  
                  
                     Imeväisten ja pikkulasten viljapohjaiset valmisruoat (lukuun ottamatta maissipohjaisia valmisruokia) ja muut lastenruoat (3) (7)
                  
                  
                     20
                  
               
                     2.5.8
                  
                  
                     Imeväisten ja pikkulasten maissipohjaiset valmisruoat (3) (7)
                  
                  
                     20 (20)
                  
               
                     2.5.9
                  
                  
                     CN-koodeihin 1103 13 tai 1103 20 40 luokiteltavat maissin fraktiot, joiden karkeus on > 500 mikronia, sekä CN-koodiin 1904 10 10 luokiteltavat muut maissista valmistetut myllytuotteet, joiden karkeus on > 500 mikronia ja joita ei käytetä suoraan ihmisravinnoksi
                  
                  
                     200 (20)
                  
               
                     2.5.10
                  
                  
                     CN-koodiin 1102 20 luokiteltavat maissin fraktiot, joiden karkeus on ≤ 500 mikronia, sekä CN-koodiin 1904 10 10 luokiteltavat muut maissista valmistetut myllytuotteet, joiden karkeus on ≤ 500 mikronia ja joita ei käytetä suoraan ihmisravinnoksi
                  
                  
                     300 (20)
                  
               
                     2.6
                  
                  
                     
                        Fumonisiinit
                     
                  
                  
                     B1 ja B2 summa
                  
               
                     2.6.1
                  
                  
                     Käsittelemätön maissi (18), lukuun ottamatta märkäjauhatukseen (1) tarkoitettua käsittelemätöntä maissia
                  
                  
                     4 000 (23)
                  
               
                     2.6.2
                  
                  
                     Suoraan ihmisravinnoksi tarkoitettu maissi, suoraan ihmisravinnoksi tarkoitetut maissipohjaiset elintarvikkeet, lukuun ottamatta 2.6.3 ja 2.6.4 kohdan elintarvikkeita
                  
                  
                     1 000 (23)
                  
               
                     2.6.3
                  
                  
                     Maissipohjaiset aamiaishiutaleet ja maissivälipalat
                  
                  
                     800 (23)
                  
               
                     2.6.4
                  
                  
                     Imeväisten ja pikkulasten maissipohjaiset valmisruoat ja lastenruoat (3) (7)
                  
                  
                     200 (23)
                  
               
                     2.6.5
                  
                  
                     CN-koodeihin 1103 13 tai 1103 20 40 luokiteltavat maissin fraktiot, joiden karkeus on > 500 mikronia, sekä CN-koodiin 1904 10 10 luokiteltavat muut maissista valmistetut myllytuotteet, joiden karkeus on > 500 mikronia ja joita ei käytetä suoraan ihmisravinnoksi
                  
                  
                     1 400 (23)
                  
               
                     2.6.6
                  
                  
                     CN-koodiin 1102 20 luokiteltavat maissin fraktiot, joiden karkeus on ≤ 500 mikronia, sekä CN-koodiin 1904 10 10 luokiteltavat muut maissista valmistetut myllytuotteet, joiden karkeus on ≤ 500 mikronia ja joita ei käytetä suoraan ihmisravinnoksi
                  
                  
                     2 000 (23)
                  
               
      
         (1)  Poikkeus koskee ainoastaan maissia, joka on esimerkiksi pakkausmerkintöjen tai vastaanottajan perusteella selvästi tarkoitettu käytettäväksi ainoastaan märkäjauhatusmenetelmässä (tärkkelyksen tuotannossa).”